Plaasaanvalle word as huisroof beskou – Bejaarde man gruwelik tydens plaasaanval aangerand op plaas in Noordwes | SAUK.co.za - Nuus.info
'n Bejaarde man is so erg op sy plaas Avondale naby Koster in Noordwes aangerand dat hy sukkel om uit sy linkeroog te sien.
Jan Scheepers (79) en sy vrou, Suzie (78), is Donderdagoggend vroeg in hul bed oorval. Hulle is aangerand, vasgebind en beroof.
'n Onbekende getal rowers het toegang tot die huis verkry deur die diefwering voor die slaapkamervenster oop te buig.
"Oom Jan en sy vrou hoor nie meer baie goed nie. Hy dra 'n gehoorapparaat," sê 'n familievriend, Frans Rootman.
Die egpaar herstel albei in die hospitaal in Rustenburg.
Jan Scheepers (79) en sy vrou, Suzie (78) is op hul plaas Avondale naby Koster in Noordwes aangerand en beroof.
"Die Oom het na die aanval deur die loop van die dag opgegooi. Hulle lyk sleg. Oom Jan sukkel om uit sy linkeroog te sien," sê Rootman.
Volgens hom het Suzie erge letsels op haar gesig nadat die rowers haar geslaan het. Jan is met 'n skerp voorwerp oor die kop geslaan.
Nadat die rowers weg is, kon Jan homself loswikkel en het die noodknoppie gedruk.
Kol. Adele Myburgh, polisiewoordvoerder, sê 'n plaaswerker is ook aangeval. Sy ouderdom is nog nie bekend nie. Hy is glo met 'n ysterpaal oor die kop geslaan.
Volgens Myburgh het die rowers met die egpaar se silwer Isuzu-bakkie gevlug.
Buiten vuurwapens en die bakkie is dit nog nie bekend wat gesteel is nie. Die kluis het oopgestaan toe die polisie daar opdaag en volgens Myburgh was "die plek omgekeer."
« Menslike liggaamsdele vir so min as R4000 in Margate te koop
Cyril Ramaphosa ontken nog steeds dat hierdie tragedies bestaan – 9 plaasaanvalle, insluitende 4 plaasmoorde in 6 dae in Suid-Afrika »